मुझे भी उन्‍होंने अपने इस समारोह में आमंत्रित किया था । श्रीमती तिवाड़ी के भाषण के बाद तालियॉ बजी। नारे लगें और कितने ही लोगों ने समारोह स्‍थल पर ही (आन दी स्‍पाट) अपना पंजीकरण भी उनकी संस्‍था में करा लिया। उनके और उनकी जैसी अन्‍य कई संभ्रान्‍त महिलाओं ने उपस्‍थित जन समुदाय को अपने भाषणों और इन हाशिये पर खड़े बच्‍चों के लिये अपने आगामी कार्यक्रमों के बारे में बताया । लोगों के जोश को देख कर ऐसा प्रतीत होता था कि अब इन बच्‍चों के दिन बहुरने वाले हैं । फिर भी जैसा कि मेरी अपनी आदत हैं मैं तमाशा घुस कर देखता हूं ।